
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 200 στρεμμάτων στη θέση Κακούρι 
περιφέρειας κοινότητας Μίνας Νομού Λακωνίας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πολεοδομικής μελέτης της περιοχής «Αγ. Λουκάς» του δήμου 
Χανιών και τροποποίηση σε συνεχόμενη περιρχή του εγκεκριμένου 


σχεδίου. 2 

Έγκριση πολεοδομικής μελέτης της περιοχής «Νεάπολη» του 
δήμου Αχαρνών (ν. Αττικής). .. 3 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1352 (1) 


Κήρυξη αναδασωτέας έκτασης 200 στρεμμάτων στη θέση Κακούρι 
περιφέρειας κοινότητας Μίνας Νομού Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
' Εχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις διατάξεις για διοικητική αποκέντρωση. 

3. Τις διατάξεις του Ν. 998/79 «περί προστασίας των δασών κ.λ,π.» 
και ειδικότερα: 


α) του άρθρου 41 παρ. 1 β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την πρόταση του Δασαρχείου Γυθείου αριθ. 1068/3.7.1986, αποφα¬ 
σίζουμε: 

Κηρύσσουμε αναδασωτέα με σκοπό την αποκατάσταση της δασικής 
βλάστησης των ειδών ασπαλάθρου και φρυγάνων που καταστράφηκε 
από πυρκαγιά στις 14 Ιουνίου 1986 τη δημόσια δασική έκταση, εμβαδού 
διακοσίων (200) στρεμμάτων κατηγορίας παρ. 2 άρθρου 3 Ν. 998/79, 
που βρίσκεται στη θέση Κακούρι περιφέρειας Κοινότητας Μίνας. 

Προσδιορίζεται στο χάρτη με κλίμακα 1:50.000 και έχει όρια: 

Ανατολικά: Αγρούς που έχουν εγκαταλειφθεί. 

Δυτικά: Θάλασσα. 

Βόρεια: Θάλασσα. 

Νότια: Δημόσια δασική έκταση και αγρούς που έχουν εγκαταλει- 
φθεί, όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 

Ορίζουμε: 

α. Η αναδάσωση της έκτασης να γίνει με φυσική αναγέννηση. 

β) Η απόφαση αυτή: 

1. Να ισχύει προτού δημοσιευθεί στην Εφημερίδα της Κυβερνήσεως. 

2: Να δημοσιευθεί στην Εφημερίδα της Κυβερνήσεως. 

Σπάρτη, 18 Αυγούστου 1986 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πολεοδομιχής μελέτης της περιοχής «Αγ. Λουκάς» του δήμου 

Χανιών και τροποποίηση σε συνεχόμενη περιοχή του εγκεκριμένου σχε¬ 
δίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) και ειδικότερα τα 
άρθρα 6 (παρ. 1, 4, 5 και 6), 7(παρ. 1, 2, και 4) και 43 (παρ. 10) 
αυτού όπως τροποποιήθηκε με το ν. 1512/85 (ΦΕΚ 4/Α). 

2. Τις διατάξεις του ν.δ. της 17.7.1923 όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα 3, 9 και 70. 

3. Τις διατάξεις του ν. 1577/85 (ΦΕΚ 210/Α) και ειδικότερα τα 
άρθρα 7, 8 (παρ. 1) και 9. 

4. Τις διατάξεις του ν. 1558/85 (ΦΕΚ 137/Α) και ειδικότερα το άρθρο 
23 παρ. 1. 

5. Την υπ’ αριθ. 28004/935/5.4.85 απόφαση του Υπουργού Χω¬ 
ροταξίας, Οικισμού και Περιβάλλοντος (ΦΕΚ 198/Δ). 

6. Την υπ’ αριθ. 44538/1734/1986 απόφαση του Υπουργού 
Περιβάλλοντος, Χωροταξίας και Δημοσίων Έργων «Χαρακτηρι¬ 
σμός ως πυκνοδομημένου τμήματος της πολεοδομιχής ενότητας 
«Αγ. Λουκάς» του δήμου Χανιών». 

7. Τις υπ’ αριθ. 231/83, 277/85, 289/85 καΐ'311/85 γνωμοδο¬ 
τήσεις του Δημοτικού Συμβουλίου Χανιών. 

8. Τις υπ’ αριθ. 6/19.3.1986 και 9/15.5.1986 γνωμοδοτήσεις του 
Συμβουλίου Χωροταξίας, Οικισμού και Περιβάλοντος νομού Χανιών. 

9. Την υπ’ αριθ. 395/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται 1) το πολεοδομικό σχέδιο της περιοχής «Αγ. Λουκάς» 
του δήμου Χανιών που έχει χαρακτηρισθεί ως πυκνοδομημένο με την 
υπ’ αριθ. 44538/1734/1986 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων, με τον καθορισμό οικοδομή¬ 
σιμων χώρων, οδών, πεζοδρόμων, κοινοχρήστων χώρων, χώρου 
πλατείας, χώρων δημοτικού πάρκου, παιδικής χαράς, παιδικής γω¬ 
νιάς, χώρου βρεφονηπιακού σταθμού, 2) η τροποποίηση του εγκεκριμέ¬ 
νου ρυμοτομικού σχεδίου Χανιών στην ίδια περιοχή στα σημεία 
σύνδεσής του με την περιοχή έγκρισης του πολεοδομικού σχεδίου 
καθώς και στα οικοδομικά τετράγωνα 491 και 493 με την κατάργηση 
παρακειμένων οδών και τη δημιουργία νέων εντός αυτών, όπως οι 
ρυθμίσεις αυτές φαίνονται στα χρωματισμένα τέσσερα (4) σχετικά 
πρωτότυπα διαγράμματα σε κλίμακα 1:1000 που θεωρήθηκαν από 
τον Προϊστάμενο της Δ/νσης Πολεοδομικών Εφαρμογών με την υπ’ 
αριθ. 51513/1986 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός της περιοχής «Αγ. Λουκάς» 
του δήμου Χανιών της οποίας το πολεοδομικό σχέδιο εγκρίνεται με 
την παρ. 1 του άρθρου 1 του παρόντος, όπως στα επόμενα άρθρα: 

Άρθρο 3. 

1 .Στους οικοδομήσιμους χώρους που χαρακτηρίζονται στα διαγράμ¬ 
ματα με στοιχεία ΟΤ, επιτρέπεται η ανέγερση κατοικιών και καταστη¬ 
μάτων για την εξυπηρέτηση των καθημερινών αναγκών της περιοχής 
(καταστήματα ειδών διατροφής κ.λ.π.), καταστημάτων αναψυχής, 
γραφείων και παρεμφερών εγκαταστάσεων που δεν οχλούν. 


2. Στα τμήματα οικοδομικών τετραγώνων που χαρακτηρίζονται με 
το στοιχείο ΟΤ. Κ και σημειώνονται με γαλάζια διακεκομμένη γραμμή 
εκτός των χρήσεων της προηγουμένης παραγράφου επιβάλλεται ή 
διαμόρφωση του ισογείου σε κατάστημα. 

Άρθρο 4. 

1. Καταργείται το προβλεπόμενο από το εγκεκριμένο ρυμοτομικό 
σχέδιο προκήπιο των οικοπέδων που βρίσκονται στα υπ’ αρ. 491 και 
493 οικοδομικά τετράγωνα των οποίων τροποποιείται το σχέδιο με 
την παρ. 2 του άρθρου 1 του παρόντος. 

2. Στην πρόσοψη των οικοπέδων οικοδομημένων ή μη επιβάλλε¬ 
ται προκήπιο α) στα οικόπεδα που βρίσκονται στην περιοχή της 
οποίας εγκρίνεται το πολεοδομικό σχέδιο πλάτους τριών (3), τεσσά¬ 
ρων (4), πέντε (5), έξι (6) και β) στα οικόπεδα που βρίσκονται στα 
ΟΤ που τροποποιούνται με το άρθρο 1 πλάτους τεσσάρων(4) μέτρων 
όπως φαίνονται στα ίδια διαγράμματα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί 
όροι και περιορισμοί δόμησης των οικοπέδων της περιοχής της 
οποίας εγκρίνεται το πολεοδομικό σχέδιο και η οποία ορίζεται ως 
Τομέας Δ καθορίζονται ως εξής: 

1. Ελάχιστο πρόσωπο: δεκατέσσερα (14) μέτρα. 

Ελάχιστο εμβαδόν: διακόσια σαράντα (240) τ.μ. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπεδα τα οποία: 

α) έχουν κατά τη δημοσίευση του παρόντος: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν πενήντα (150) τ.μ. 

β) προκύπτουν από την οριστική πράξη εφαρμογής της πολεοδομιχής 
μελέτης ή προέρχονται από τις εισφορές σε γη σύμφωνα με το άρθρο 
8 του ν. 1337/83 με όποιες διαστάσεις έχουν. 

3. Επιπλέον των διατάξεων των παραγράφων 1 και 2 του παρόντος, 
τα οικόπεδα θεωρούνται άρτια και οικοδομήσιμα εφόσον σ’ αυτά εγγράφεται 
κάτοψη κτιρίου με ελάχιστη επιφάνεια 50 τ.μ. και ελάχιστη διάσταση 5 μ. 

4. Μέγιστο ποσοστό κάλυψης των οικοπέδων: εβδομήντα τοις 
εκατό (70%) της επιφάνειας τους. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5, 
ορίζεται συντελεστής δόμησης ένα και είκοσι εκατοστά (1,20) και 
μέγιστο ποσοστό κάλυψης εβδομήντα τοις εκατό (70%) για οικό¬ 
πεδα εμβαδού μικρότερου των 150 τ.μ. εφόσον η συνολική επιφά¬ 
νεια ορόφων δεν υπερβαίνει τα 120 τ.μ. Η εξαίρεση αυτή έχει 
εφαρμογή μόνο σε οικόπεδα που έχουν προκύψει από κατάτμηση 
μέχρι τη 10.3.1982, αφού αφαιρεθεί το εμβαδόν της εισφοράς σε 
γη που καθορίζεται στο ν. 1337/83. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 6 Αυγούστου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

(3) 

Έγκριση πολεοδομικής μελέτης της περιοχής «Νεάπολη» του δήμου Αχαμ¬ 
νών (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) όπως τροποποιήθηκε 
με το ν. 1512/85 (ΦΕΚ 4/Α) και ειδικότερα τα άρθρα 6 (παρ. 1, 
4, 5 και 6), 7 (παρ. 1, 2, και 4) και 43 (παρ. 3 και 10). 

2. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9. 

3. Τις διατάξεις του ν. 1577/85 (ΦΕΚ 210/Α) και ειδικότερα 
τα άρθρα 6 (παρ. 1), 7, 8 και 9. 

4. Τις διατάξεις του ν. 1558/85 (ΦΕΚ 137/Α) και ειδικότερα το άρθρο 
23 παρ. 1. 

5. Τις διατάξεις του ν. 880/1979 (ΦΕΚ 58/Α) και ειδικότερα το άρθρο 
2 (παρ. 1 και 7). 

6. Την υπ’ αριθ. 19658/841/14.4.83 απόφαση του Τπουργού 
Χωροταξίας, Οικισμού και Περιβάλλοντος «Κίνηση της διαδικασίας 
του Γενικού Πολεοδομικού Σχεδίου του ηπειρωτικού τμήματος του ν. 
Αττικής (ΦΕΚ 154/Δ/83 διόρθωση ΦΕΚ 457/Δ/84). 

7. Την υπ’ αριθ. 32905/1264/1986 απόφαση του Τπουργού 
Περιβάλλοντος, Χωροταξίας και Δημοσίων Έργων «Χαρακτηρισμός 
ως πυκνοδομημένου τμήματος της πολεοδομικής ενότητας «Νεάπολη» 
του δήμου Αχαρνών (ν. Αττικής)». 

8. Τις υπ’ αριθ. 289/85, 332/85, 335/85, 340/85, 341/85, 
345/85 και 53/86 γνωμοδοτήσεις του Δημοτικού Συμβουλίου Αχαρνών. 

9. Την υπ’ αριθ. 3/1986 γνωμοδότηση της 4ης /27.2.1986 συνεδρία¬ 
σης του Συμβουλίου Χωροταξίας, Οικισμού και Περιβάλλοντος νομού Αττι¬ 
κής. 

10. Την υπ’ αριθ. 305/1986 γνωμοδότηση του Συμβουλίου της 
Επικράτειας, με πρόταση του Τπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της περιοχής «Νεάπολη» του 
Δήμου Αχαρνών (Αττικής) που το μεγαλύτερο τμήμα της έχει χαρα- 
κτηρισθεί ως πυκνοδομημένο με την υπ’ αριθ. 32905/1264/1986 
απόφαση του Τπουργού Περιβάλλοντος, Χωροταξίας και Δημοσίων 
Έργων, με τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστων χώρων, χώρων πλατεί.ας, παιδικής χαράς, στάθ¬ 
μευσης αυτοκινήτων, νηπιαγωγείου, βρεφονηπιακού σταθμού, δημο¬ 
τικού σχολείου, γυμνασίου- λυκείου, αθλητικών εγκαταστάσεων, χώ¬ 
ρου πρασίνου, χώρου πολιτιστικού κέντρου, κέντρου ανοικτής προστα¬ 
σίας ηλικιωμένων, -όπως φαίνονται στα δύο σχετικά χρωματισμένα 
πρωτότυπα διαγράμματα σε κλίμακα 1:1000 που θεωρήθηκαν από 
τον Προϊστάμενο της Δ/νσης Πολεοδομικών Εφαρμογών με την υπ’ 
αριθ. 44634/1986* πράξη του και που συνοπτικά τους αντίτυπα 
δημοσιεύονται με το παρόν διάταγμα. 

Άρθρο 2. 

Η περιοχή της οποίας το πολεοδομικό σχέδιο εγκρίνεται με το άρθρο 
1 του παρόντος, υπάγεται ως προς την εισφορά σε γη στις διατάξεις 
των παρ. 4 και επόμενες του άρθρου 8 του ν. 1337/83. 

Άρθρο 3. 

Εγκρίνεται ο πολεοδομικός κανονισμός της περιοχής «Νεάπολη» 
του δήμου Αχαρνών της οποίας το πολεοδομικό σχέδιο εγκρίνεται με 
το άρθρο 1 του παρόντος ως εξής. 

Άρθρο 4. 


Στην παραπάνω περιοχή καθορίζονται Ζώνη Κοινωνικού- Συντελε¬ 
στή (ΖΚΣ) και Ζώνη Αγοράς Συντελεστού (ΖΑΣ), όπως φαίνονται 
περικλειόμενες με τις ενδείξεις ΖΚΣ και ΖΑΣ αντίστοιχα στα σχετικά 
διαγράμματα. 

Μέσα στις παραπάνω ζώνες ορίζεται και δεύτερος αυξημένος συντε¬ 
λεστής δόμησης ένα και σαράντα (1,40). 

Άρθρο 5. 

1. Στους οικοδομήσιμους χώρους της παραπάνω περιοχής επι¬ 
τρέπεται η νρήση γενικής κατοικίας, όπως αυτή ορίζεται με το 
άρθρο 5 του 81/1980 π. δ/τος. 

2. Οι κοινόχρηστοι χώροι της περιοχής επιτρέπεται να περιλαμβάνουν 
χρήσεις που αναφέρονται στο άρθρο 13 του υπ’ αρ. 81/1980 π. δ/τος. 

Άρθρο 6. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2), τριών (3), τεσσάρων (4), πέντε (5), έξι (6), 
οκτώ (8) και δέκα (10) μέτρων όπως φαίνεται στα ίδια διαγράμματα. 

Άρθρο 7. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρούνται 
άρτια και οικοδομήσιμα τα οικόπεδα εφόσον α) κατά τη δημοσίευση 
του παρόντος διατάγματος έχουν: 

— Ελάχιστο πρόσωπο: έξι (6) μέτρα. 

— Ελάχιστο εμβαδόν: εκατό (100) τ.μ. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 
8 του ν. 1337/83 με όποιες διαστάσεις και αν έχουν. 

3. Επιπλέον των διατάξεων των παρ. 1 και 2 του παρόντος τα οικόπεδα 
θεωρούνται άρτια και οικοδομήσιμα εφόσον μέσα σ’ αυτά εγγράφεται κάτοψη 
κτιρίου με ελάχιστη επιφάνεια 50 μ2 και ελάχιστη διάσταση 5 μέτρα. 

4. Μέγιστο ποσοστό κάλυψης για τα κατά κανόνα άρτια οικόπεδα 
πενήντα τοις εκατό (50%) και για τα κατά παρέκκλιση άρτια οικόπεδα 
εξήντα τοις εκατό (60%) της επιφάνειας τους. 

5. Συντελεστής δόμησης οκτώ δέκατα (0,8). 

6. Κατά εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,40 και μέγιστο ποσοστό κάλυψης 70% για 
οικόπεδα εμβαδού μικρότερου των 150 μ2 εφόσον η συνολική επιφά¬ 
νεια ορόφων δεν υπερβαίνει τα 120 μ2. Η εξαίρεση αυτή έχει 
εφαρμογή μόνο σε οικόπεδα που έχουν προκύψει από κατάτμηση 
μέχρι τη 10.3.1982 αφού αφαιρεθεί το εμβαδόν της εισφοράς σε γη 
που καθορίζεται στο ν. 1337/1983. 

7. Μέγιστο ύψος των κτιρίων έντεκα (11) μέτρα. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή,του 
στην Εφημερίδα της Κυβερνήσεως. 

Στον ΐπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 28 Ιουνίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

